b'\n_START_ARTICLE_\nFord Motor Company\n_START_SECTION_\nIstorija\n_START_PARAGRAPH_\nFord automobiliai buvo prad\xc4\x97ti gaminti 1903 metais turint 28 000 doleri\xc5\xb3 nuo dvylikos investuotoj\xc5\xb3. Ankstyvaisiais metais kompanija gamino tik Ford Model T automobilius. Model T buvo pirmas pasaulyje serijinis automobilis. Kompanija pagamindavo tik kelis automobilius per dien\xc4\x85 savo gamykloje Detroite, Mi\xc4\x8digane. Dviej\xc5\xb3 arba Trij\xc5\xb3 vyru grup\xc4\x97s rinkdavo automobilius naudodami savas arba u\xc5\xbesakytas automobili\xc5\xb3 dalis. Henris Fordas buvo 40 met\xc5\xb3 am\xc5\xbeiaus kai \xc4\xafk\xc5\xabre Ford Motor Company, kuri laikui einant tapo viena did\xc5\xbeiausi\xc5\xb3 pasaulio kompanij\xc5\xb3 ir viena i\xc5\xa1 keli\xc5\xb3 i\xc5\xa1gyvenusi\xc5\xb3 did\xc5\xbeiaj\xc4\x85 depresij\xc4\x85.\n_START_SECTION_\nMark\xc4\x97s\n_START_PARAGRAPH_\n\xc5\xa0iandien, Ford Motor Company gamina automobilius naudodama Lincoln ir Mercury markes Jungtin\xc4\x97se Amerikos Valstijose. 1958 metais Ford pristat\xc4\x97 nauj\xc4\x85 Edsel mark\xc4\x99, bet po jos prast\xc5\xb3 pardavim\xc5\xb3 ji buvo panaikinta 1960 metais. V\xc4\x97liau 1985 metais buvo pristatyta Merkur mark\xc4\x97, kuri d\xc4\x97l tos pa\xc4\x8dios prie\xc5\xbeasties buvo panaiknta 1989 metais._NEWLINE_Ford turi gamykl\xc5\xb3 Kanadoje, Meksikoje, Did\xc5\xbeiojoje Britanijoje, Vokietijoje, Brazilijoje, Argentinoje, Australijoje, Kinijoje ir dar keliose valstyb\xc4\x97se, \xc4\xafskaitant Piet\xc5\xb3 Afrik\xc4\x85._NEWLINE_Nuo 1989 met\xc5\xb3, Ford nupirko Jaguar, Daimler, Land Rover ir Rover kompanijas Did\xc5\xbeiojoje Britanijoje, bei Volvo kompanij\xc4\x85 \xc5\xa0vedijoje. Ford taip pat turi 33,4\xc2\xa0% kompanijos Mazda akcij\xc5\xb3._NEWLINE_I\xc5\xa1 viso Ford valdo Daimler (kaip Jaguar dal\xc4\xaf), Edsel, Ford, Jaguar, Lagonda (kaip Aston Martin dal\xc4\xaf), Lanchester (kaip Jaguar/Daimler dal\xc4\xaf), Land Rover, Lincoln, Mazda, Mercury, Merkur, Rover (tik vard\xc4\x85) ir Volvo (gamina\xc4\x8dia keleivinius automobilius)._NEWLINE_Aston Martin, Daimler Motor Company, Lagonda, ir Volvo valdo Premier Automotive Group.\n_START_SECTION_\nRinka\n_START_PARAGRAPH_\nFord Motor Company pardavin\xc4\x97ja Ford mark\xc4\x97s automobilius u\xc5\xbe JAV rib\xc5\xb3. I\xc5\xa1 prad\xc5\xbei\xc5\xb3 buvo pardavin\xc4\x97jami tiek patys amerikieti\xc5\xa1ki automobiliai visoms pasaulio rinkoms. V\xc4\x97liau Europoje buvo kuriami ir gaminami Europos rinkai pritaikyti automobiliai. Bandymai globalizuoti automobili\xc5\xb3 modelius visados baigdavosi nes\xc4\x97kme. Europoje populiari Ford Mondeo buvo prastai parduodama JAV rinkoje, JAV rinkoje populiarus Ford Taurus buvo prastai parduodami Japonijoje ir Australijoje. Ma\xc5\xbea europieti\xc5\xa1ka Ford Ka buvo i\xc5\xa1 viso nepaklausi Japonijoje. Australai atsisak\xc4\x97 Ford Mondeo, nes pirk\xc4\x97jai mieliau rinkosi australi\xc5\xa1kus Falcon modelius. Vienintel\xc4\x97 i\xc5\xa1imtis yra europieti\xc5\xa1kas Ford Focus gerai parduodamas abiejose Atlanto pus\xc4\x97se.\n_START_SECTION_\nNASCAR\n_START_PARAGRAPH_\nFord yra vienas i\xc5\xa1 keturi\xc5\xb3 automobili\xc5\xb3 gamintoj\xc5\xb3 trijose NASCAR serijose: Nextel Cup, Busch Series ir Craftsman Truck Series. \xc5\xa0iuo metu yra naudojamas Ford Fusion automobilis, kuris pakeit\xc4\x97 iki tol naudojama Ford Taurus. Vieni s\xc4\x97kmingiausi\xc5\xb3 kampanijos automobili\xc5\xb3 naudot\xc5\xb3 NASCAR lenkyn\xc4\x97se buvo Ford Torino, Mercury Montego ir aero-eros Ford Thunderbird.\n_START_SECTION_\nTrans-Am\n_START_PARAGRAPH_\nFord Motor Company dalyvauja Trans-Am lenktyn\xc4\x97se nuo 8-de\xc5\xa1imtme\xc4\x8dio iki \xc5\xa1i\xc5\xb3 dien\xc5\xb3. Kompanija naudoja daug pergali\xc5\xb3 atne\xc5\xa1us\xc4\xaf Ford Mustang automobil\xc4\xaf.\n_START_SECTION_\nDragas\n_START_PARAGRAPH_\nJohn Force pilotavo savo Ford Mustang keliose NHRA drago lenktyn\xc4\x97se\n_START_SECTION_\nIndianapolis 500\n_START_PARAGRAPH_\nFord variklius naudojantys lenktyniniai automobilai laim\xc4\x97jo Indianapolis 500 lenktynes 17 kart\xc5\xb3 tarp 1965 ir 1996 met\xc5\xb3.'